สมราคาทีมชาติ ณฐนนท์-ชเนตตรี ซิวแชมป์กอล์ฟสิงห์ ไทยแลนด์ อเมเจอร์ฯ
 สิงห์ ไทยแลนด์ อเมเจอร์ แมตช์เพลย์ แชมเปียนชิพ 2019 ที่สนามรอยัลฮิลส์ กอล์ฟ รีสอร์ทแอนด์สปา จ.นครนายก,สมาคมกีฬากอล์ฟแห่งประเทศไทยฯ ร่วมกับ บริษัท สิงห์ คอร์เปอเรชั่น จำกัด และการกีฬาแห่งประเทศไทย ระเบิดศึกกอล์ฟสมัครเล่นระบบแมตช์เพลย์ชิงแชมป์ประเทศไทย รายการ สิงห์ ไทยแลนด์ อเมเจอร์ แมตช์เพลย์ แชมเปียนชิพ 2019 ระหว่างวันที่ 25-28 เมษายน ที่สนามรอยัลฮิลส์ กอล์ฟ รีสอร์ทแอนด์สปา จ.นครนายก ซึ่งแชมป์ประเภทชาย ครองถ้วยเกียรติยศ นายสันติ ภิรมย์ภักดี กรรมการผู้จัดการใหญ่ บริษัท บุญรอดบริวเวอรี่ จำกัด อดีตนายกสมาคมกีฬากอล์ฟฯ และแชมป์ประเภทหญิง ครองถ้วย นายรังสฤษดิ์ ลักษิตานนท์ นายกสมาคมกีฬากอล์ฟแห่งประเทศไทยฯ,สำหรับการชิงชัยในวันสุดท้าย รอบชิงชนะเลิศในประเภทชาย เป็นการพบกันระหว่าง ณฐนนท์ ธนูรัตน์ นักกอล์ฟวัย 18 ปี จากขอนแก่น ที่อยู่ในโครงการทีมชาติไทย ชุดเตรียมซีเกมส์ปลายปีนี้ที่ประเทศฟิลิปปินส์ พบกับเพื่อนร่วมทีมชาติ เด่นวิทย์ เดวิด บริบูรณ์ทรัพย์ ผลปรากฎว่า ณฐนนท์เอาชนะไปได้ 2 และ 1 (ชนะ 2 อัพ ที่หลุม 17) ส่วนคู่ชิงที่ 3 นพรัฐ พาณิชผล นักกอล์ฟทีมชาติไทยชุดเดียวกัน ชนะ ยูโตะ วาตานาเบะ สวิงชาวญี่ปุ่น 3 และ 2 (ชนะ 3 อัพ ที่หลุม 16),ด้านการแข่งขันคู่ชิงชนะเลิศประเภทหญิง ชเนตตรี วรรณเสน สวิงทีมทีมชาติไทย วัย 15 ปี จากเชียงใหม่ คว้าแชมป์ไปครอง หลังหวดเอาชนะ ธัญรดา ปิดดอน เพื่อนร่วมทีมชาติ 3 และ 2 (ชนะ 3 อัพ ที่หลุม 16) โดยมี มนัสนันท์ โชติกพุกกะนะ ได้อันดับ 3 หลังเอาชนะ ธรรมนิติ์ฎา สีมา 2 และ 1 (ชนะ 2 อัพ ที่หลุม 17)
ณฐนนท์ ธนูรัตน์ สวิงทีมชาติวัย 18 ปี จากขอนแก่น และ ชเนตตรี วรรณเสน ทีมชาติไทย วัย 15 ปี จากเชียงใหม่ คว้าแชมป์ประเภทชาย-หญิง ศึกกอล์ฟสมัครเล่นระบบแมตช์เพลย์ชิงแชมป์ประเทศไทย
ณฐนนท์ ธนูรัตน์,ชเนตตรี วรรณเสน,สิงห์ ไทยแลนด์ อเมเจอร์ แมตซ์เพลย์ แชมเปียนชิพ 2019,สิงห์ คอร์เปอเรชั่น,สมาคมกีฬากอล์ฟแห่งประเทศไทย,กอล์ฟ